|  |  |
| --- | --- |
| Type tjeneste | Omsorgsboliger  |
| Lovgrunnlag | Pasient- og brukerrettighetsloven § 2-1 a andre ledd og Helse og omsorgstjenesteloven § 3-2 første ledd nr. 6, § 3-7. Leieforholdet reguleres avhusleieloven.  |
| Klageadgang | Ja, jfr. Pasient- og brukerrettighetsloven § 7-2 og Forvaltningsloven § 28-34 |
| Egenbetaling | Ja |
| Formål med tjenesten | Formålet for er at tjenestemottaker skal få et mest mulig selvstendig liv i tilrettelagt bolig. |
| Beskrivelse av tjenesten | Kommunen skal medvirke til å skaffe boliger til personer som ikke selv kan ivareta sine interesser på boligmarkedet, herunder boliger med særlig tilpasning og med hjelpe- og vernetiltak for dem som trenger det på grunn av alder, funksjonshemning eller av andre årsaker.Omsorgsbolig er å betrakte som beboerens private hjem.**Tjenesten omfattes ikke av kommunens egen Forskrift om tildeling av bolig særskilt tilrettelagt for heldøgntjenester.** |
| Målgruppe | Bo- og omsorgstilbud til de som trenger ekstra bistand til å leve selvstendig liv.  |
| Kriterier og vurderinger | * Søker må være over 18 år.
* Nåværende bolig er utformet på en slik måte som gjør det vanskelig for søker å bo der, og utbedring eller endring i boligen anses å være en urimelig løsning.
* Søker må ha omfattende og varige behov for helse- og omsorgstjenester.
* Om det er nødvendig med tjenester, tilsyn eller tilstedeværelse gjennom hele døgnet eller med korte mellomrom.
* Om bruker uten endring av bosituasjonen risikerer å komme til skade eller få sin helsetilstand eller funksjonstilstand forverret, eventuelt om flytting kan virke skadeforebyggende eller bidra til at vedkommende får en mulighet til å forbedre sin helsetilstand eller funksjonsevne.
 |